
Αθήνα: 12.11.2014

Αρ. Σελίδων: 2


                                                                                                     Προς Αξιότιμους:

Υπουργό Διοικητικής Μεταρρύθμισης 

κ. Μητσοτάκη Κυριάκο

2)Αναπλ. Υπουργό Οικονομικών 

κ. Σταϊκούρα Χρήστο 

Κοιν. :

1)Ελληνικό Κοινοβούλιο

2)ΓΣΕΕ

3)Σωματεία - Μέλη Π.Ο.Π.Υ.ΣΥ.Π.

Θέμα: “Χορήγηση Επιδόματος Επικίνδυνης & Ανθυγιεινής Εργασίας”

Αξιότιμοι Κύριοι,

Σε συνέχεια της επιστολής σας με Αρ. Πρωτοκ. 3305/08.08.2014, ενημερώσατε τους ομότιμούς σας Υπουργούς για την από κοινού απόφασή σας να συνεχίσει να χορηγείται το επίδομα επικίνδυνης και ανθυγιεινής εργασίας σε όσους χορηγούνταν μέχρι και σήμερα, έως ότου επανεξεταστεί το θέμα προκειμένου να μην υπάρχουν αδικίες ως προς τα επαγγέλματα που θα χορηγείται.

Σήμερα, 3 μήνες μετά την απόφασή σας αυτή, δεν έχει γίνει καμία περαιτέρω ενέργεια για τα υπόλοιπα επαγγέλματα και δεν έχουμε καμία ενημέρωση για το τι πρόκειται να γίνει. 

Σαν αποτέλεσμα αυτού, η αδικία συνεχίζεται κατάφωρα για τους Πυροσβέστες Πενταετούς Υποχρέωσης, το επάγγελμα των οποίων θεωρείται ίσως το επικινδυνότερο και αθυγιεινότερο από αυτά του Ενιαίου Μισθολογίου λόγω τραυματισμών, θανάτων και προβλημάτων υγείας βάσει επίσημων στοιχείων που έχετε στη διάθεσή σας. 

Επιπλέον, παραμένουν οι πιο χαμηλόμισθοι του Ενιαίου Μισθολογίου, δυσχαιρένοντας με τον τρόπο αυτό την καθημερινότητά τους και τις οικογένειές τους. Να υπενθυμίσουμε δε στο σημείο αυτό, ότι παρά τις όποιες ενέργειές μας, απαξιωτικά διαχωριστήκαμε από τα υπόλοιπα σώματα των ενστόλων καθώς αποφασίστηκε να μην μας χορηγηθεί  κανένα επίδομα ( κοινωνικό μέρισμα, επίδομα 500 ευρώ σε ένστολους κτλ. ).

Παρακαλούμε, ενημερώστε μας για το τι ενέργειες έχετε πράξει μέχρι στιγμής και σε περίπτωση που δεν έχει γίνει κάτι, ενημερώστε μας για το τι προτίθεστε να κάνετε και πότε προκειμένου να εξαλειφθεί η αδικία αυτή.

Ευχαριστούμε εκ των προτέρων για το χρόνο σας

.

Με εκτίμηση

      Για την Π.Ο.Π.Υ.ΣΥ.Π.

Ο Πρόεδρος



   
                

 Ο Αναπλ. Γεν. Γραμματέας

Φαραντάκης Γ. Αλέξανδρος


     

      
Βλαχογεώργος Γ. Αλέξανδρος

